**Propoziția circumstanțială condițională**

**Propoziția circumstanțială condițională (CȚ)** este [propoziția subordonată](https://gramaticalimbiiromane.ro/sintaxa/sintaxa-frazei/propozitia-regenta-si-propozitia-subordonata/) care îndeplinește în [frază](https://gramaticalimbiiromane.ro/sintaxa/unitatile-sintaxei/fraza/) rolul unui [complement circumstanțial condițional](https://gramaticalimbiiromane.ro/sintaxa/sintaxa-propozitiei/complementul/complementul-circumstantial-conditional/), arătând care este condiția sau ipoteza îndeplinirii unei acțiuni sau a unei însușiri din regentă.

În eventualitatea ploii stăm acasă. (în eventualitatea ‒ complement circumstanțial condițional; cu ce condiție stăm?)
În caz că plouă, stăm acasă. (P2 ‒ CȚ; cu ce condiție stăm?)

În locul ei, aș fi rămas. (în locul ‒ complement circumstanțial condițional; cu ce condiție aș fi rămas?)
Dacă aș fi fost în locul ei, aș fi rămas. (P2 ‒ CȚ; cu ce condiție aș fi rămas?)

**Întrebări și recunoaștere**

|  |
| --- |
| **Întrebări** |
| cu ce condiție? |

**Termeni regenți**

Propoziția circumstanțială condițională determină următoarele:

[verb](https://gramaticalimbiiromane.ro/morfologia/parti-vorbire-flexibile/verbul/) sau [locuțiune verbală](https://gramaticalimbiiromane.ro/morfologia/parti-vorbire-flexibile/verbul/locutiuni-verbale/)
Dacă e totul pregătit,1/ merg și eu în excursie.2/

[adjectiv](https://gramaticalimbiiromane.ro/morfologia/parti-vorbire-flexibile/adjectivul/)
Bocancii sunt recomandabili,1/ în caz că urci pe munte.2/
Ea este o elevă bună1/ dacă o ajuți.2/

[interjecție](https://gramaticalimbiiromane.ro/morfologia/parti-vorbire-neflexibile/interjectia/)
Hai cum mine1/ dacă ai timp.2/

**Elemente relaționale**

Propoziția circumstanțială condițională se introduce în frază prin următoarele:

[conjuncții subordonatoare](https://gramaticalimbiiromane.ro/morfologia/parti-vorbire-neflexibile/conjunctia/conjunctii-subordonatoare/) (dacă, de, să, când (=dacă))
Dacă dorești,1/ vino la mine.2/
Când ar acționa așa,1/ ar face o greșeală.2/
(**!** Când va mai acționa așa,1/ va face o mare greșeală.2/ P1 ‒ circumstanțială temporală)

[locuțiuni conjuncționale subordonatoare](https://gramaticalimbiiromane.ro/morfologia/parti-vorbire-neflexibile/conjunctia/locutiuni-conjunctionale/) (în caz că, în caz de, în caz dacă, de unde)
În caz că e furtună,1/ ne adăpostim.2/

[pronume relativ](https://gramaticalimbiiromane.ro/morfologia/parti-vorbire-flexibile/pronumele/pronumele-relativ-adjectivul-pronominal-relativ/) + [locuțiunea prepozițională](https://gramaticalimbiiromane.ro/morfologia/parti-vorbire-neflexibile/prepozitia/locutiuni-prepozitionale/) în locul (este folosit foarte rar)
În locul cui a spart geamul,1/ eu aș recunoaște.2/

prin juxtapunere
Ai carte,1/ ai parte.2/ (ai carte =  dacă ai carte)

**Topica**

Subordonata circumstanțială condițională poate sta atât înaintea regentei, cât și după aceasta. Numai înainte regentei stau conditionalele introduse prin de unde și cele juxtapuse.

**Punctuația**

De regulă, circumstanțiala condițională se desparte pin virgulă. Depinde de cât de mult se află conditionala în legătură cu regenta.

Eu plec1/ dacă vine și el.2/
Eu plec,2/ dacă așa spui.3/

Conditionalele juxtapuse  se despart întotdeauna prin virgulă, dar și condiționalele care depind de o regenta care prezintă corelativ.